text: ғалым байбатыров 1949 жылы 12 қаңтар да шығыс қазақстан облысы, зайсан қаласында туған. 1967 жылы шығыс қазақстан облысы, зайсан ауданы, дайыр ауылындағы орта мектепті, 1976 жылы әл-фараби атындағы қазақ ұлттық мемлекеттік университетінің журналистика факультетін тамамдаған. 1968—1970 жылдары кеңес армиясы қатарында қызмет еткен. 1971 1976 жылдары шығыс қазақстан облысы, зайсан аудандық «достық» газетінде әдеби қызметкер, ауыл шаруашылығы бөлімінің меңгерушісі, жауапты хатшы, 1976 2001 жылдары шығыс қазақстан облыстық «коммунизм туы» (қазіргі «дидар») газетінде жауапты хатшы болып қызмет атқарған. 2007 жылдан бастап «ктв-5» телеарнасында редактор болып қызмет атқаруда. өлеңдері 1966 жылдан бастап баспасөзде жарияланған. 1982 жылы «жазушы» баспасынан «сәуір самалы», 1999 жылы «әл-фараби» баспасынан «үміттің оты сөнбейді», 2000 жылы «шығыс» баспасынан (өскемен қаласы) «арман дүние» атты өлеңдер жинағы жарық көрген. «шежірелі шығыс өңірі» (2006), «о дүниенің «жүрегімнің жанары» (2008) атты кітаптардың авторы. «өңім бе, ойбай, түсім бе», «албасты» операциясы», «отан үшін» пьесалары сахнада қойылған. қазақстан журналистер одағы сыйлығының лауреаты, бірнеше жыр мүшәйралардың жүлдегері. шығыс қазақстан облысы әкімі сыйлығының лауреаты.